
ZAPISNIK
	13. sjednice Vijeća Mjesnog odbora Horvati – Srednjaci, održane 10. lipnja 2022. u prostorijama Mjesnog odbora Horvati - Srednjaci, Horvaćanska cesta 54, s početkom u 18:00 sati.
NAZOČNI ČLANOVI VIJEĆA: Paula Došen, Marko Fuček, Tomislav Nakić-Alfirević, Sven Nemet, Barbara Trad-Račić, Ana Vasung, Goran Koić, Vladimir Morić
NENAZOČNI ČLANOVI VIJEĆA: Tatjana Jonjić
OSTALI NAZOČNI: Nitko
Predsjedava Tomislav Nakić-Alfirević, predsjednik Vijeća.
Zapisnik vodi: Ana Vasung, potpredsjednica Vijeća.
	Predsjednik konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 13. sjednicu Vijeća Mjesnog odbora.
	Vijeće jednoglasno bez izmjena prihvaća tekst Zapisnika 12. sjednice Vijeća, održane 12. svibnja 2022.
Dnevni red je jednoglasno prihvaćen te glasi:

DNEVNI RED:

1. Sadnja ili popunjavanje postojeće živice uz dječja igrališta prema prometnicama 
u Ulici braće Domany 2 i 4 i ulici Srednjaci u parku Ulica Vladimira Filakovca 2 zapadno (zapadni rub parka) po zahtjevu S. C.
2. Obnova drvenih klupa uz jugoistočni rub dječjeg igrališta Ulica majstora Radovana 16 sjeverno po zahtjevu predsjednika Vijeća Tomislava Nakića-Alfirevića
3. Pitanja, prijedlozi i obavijesti

Ad 1. Sadnja ili popunjavanje postojeće živice uz dječja igrališta prema prometnicama 
u Ulici braće Domany 2 i 4 i ulici Srednjaci u parku Ulica Vladimira Filakovca 2 zapadno (zapadni rub parka) po zahtjevu S. C.
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluju Tomislav Nakić-Alfirević, Ana Vasung, Goran Kojić
Nakon rasprave Vijeće jednoglasno donosi 

Z A K LJ U Č A K
1. Vijeće Mjesnog odbora Horvati - Srednjaci razmatralo je prijedlog S.C. vezano za sadnju ili popunjavanje živice (po mogućnosti lovor višnje) uz dječja igrališta prema prometnicama u Ulici braće Domany 2 i 4 i ulici Srednjaci u parku Ulica Vladimira Filakovca 2 zapadno (zapadni rub parka).
2. Vijeće je suglasno sa prijedlogom te predlaže da se predmetna sadnja u Ulici braće Domany 2 i 4 uvrsti u Plan komunalnih aktivnosti gradske četvrti Trešnjevka – jug za slijedeće plansko razdoblje.
3. Vijeće je suglasno te predlaže da se popunjavanje postojeće živice na ulici Srednjaci u parku Ulica Vladimira Filakovca 2 zapadno (zapadni rub parka) izvrši iz sredstava održavanja Gradske četvrti Trešnjevka – jug.  
4. Ovaj zaključak dostavlja se Vijeću Gradske četvrti Trešnjevka – jug.

[bookmark: _GoBack]Ad 2. Obnova drvenih klupa uz jugoistočni rub dječjeg igrališta Ulica majstora Radovana 16 sjeverno po zahtjevu predsjednika Vijeća Tomislava Nakića-Alfirevića
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluju Tomislav Nakić-Alfirević, Goran Kojić
Nakon rasprave Vijeće jednoglasno donosi 




	Z A K LJ U Č A K
1. Vijeće Mjesnog odbora Horvati - Srednjaci razmatralo je prijedlog predsjednika Vijeća Tomislava Nakića-Alfirevića vezano za obnovu drvenih klupa uz jugoistočni rub dječjeg igrališta Ulica majstora Radovana 16 sjeverno. 
2. Vijeće je suglasno sa prijedlogom te predlaže da se iz Programa održavanja Gradske četvrti Trešnjevka - jug financira obnova drvenih klupa uz jugoistočni rub dječjeg igrališta Ulica majstora Radovana 16 sjeverno te da se obnovi oštećena klupa uz sjeverozapadni ugao ograde školskog igrališta u predmetnoj ulici. 
3. Ovaj zaključak dostavlja se Vijeću Gradske četvrti Trešnjevka – jug.

Ad. 3. Pitanja, prijedlozi i obavijesti
 	Član Vijeća Goran Koić predlaže da se u program Dan Mjesnog odbora uključi i policija i da se s policijom dogovori pojačanu ophodnju. 
	Predsjednik izvještava da je želio predložiti znak o zabrani kretanja pasa na nekim zelenim površinama, ali po novom pravilniku o komunalnom redu to više nije moguće. Drugi je prijedlog da pravne i fizičke osobe uređuju javnu površinu, ali ni to nije moguće.
Član Vijeća Goran Kojić izvještava da u Ulici braće Domany 6 Dom za stare i nemoćne odlaže neinfektivni i infektivni otpad u spremnike za smeće ispred same zgrade. Građani mole da se pošalje inspekcija i utvrdi odlaže li se otpad kako treba. Predsjednik predlaže da se problem prvo prijavi komunalnom redaru. 
Član Vijeća Sven Nemet prijavio je oštećeno ogledalo u Kikićevoj ulici nakon sudara i predlaže da se taj problem prijavi komunalnom redaru. Predsjednik predlaže da se to riješi prijavom građana za Program održavanja komunalne infrastrukture.
Član Vijeća Goran Kojić informira o puknuću na rampama i ogradi na mostićima preko potoku zapadno od Ulice braće Domany. Predsjednik izvještava da se predviđaju određeni zahvati na rampama i mostovima te će provjeriti oštećenje i poduzeti daljnje mjere po potrebi.
Član Vijeća Goran Kojić pita što je sa zahtjevom za sadnju trave nakon radova, da se ponovno zatraži. U Ulici majstora Radovana je oštećena školska ograda. U Ulici Blaža Trogiranina bi trebalo obnoviti linije po sredini ulici.
 Predsjednik će provjeriti stanje na terenu i poduzeti daljnje mjere po potrebi.

	Budući da više nitko ne traži riječ, predsjednik konstatira da je dnevni red iscrpljen i zaključuje sjednicu.

	Dovršeno u 18:37 sati

KLASA: 024-08/22-003/1224
URBROJ: 251-13-11-15-22-2
Zagreb, 10. lipnja 2022.

Zapisnik sastavila: Ana Vasung

